Det har indtil nu kun været muligt at streame indhold fra dr.dk til Chromecast ved hjælp af chrome-browseren. Der er dog nu blevet udviklet en android app til formålet, ved navn DR Cast. Nedenfor kan du læse, hvordan du bruger appen, og hvordan opdelingen af programmerne fungerer.

Har du endnu ikke købt en Chromecast? Se DigitaltHabitats prisguide

DR Casts funktioner

Live tv/radio

Søgning af Videoer

Programmer Liste (alfabetisk) (Nogle telefon har ikke nok memory til denne funktion)

Programmer Liste sorteret per kanal.

Programmer Liste efter kategori

Mit Dr (kræver dr konto/login, bruges til at vise og se programmer sidst set og favoritter)

Bestem hvor store billederne skal være

Børne beskyttelses mode. (Kun indhold fra Ramasjang og Ultra)

Sådan streamer du DR TVs programmer til din Chromecast

Tryk på Chromecast-ikonet øverst i højre hjørne. Når appen er forbundet til din Chromecast, bliver ikonet fyldt ud med en hvid farve.

Find et program på listen du gerne vil se, og tryk dig ind på det. Tryk på programmets billede med Chromecast-ikonet i midten.

Programmet bliver nu afspillet på dit TV. Hvis du gerne vil hoppe længere frem i programmet, trykker du blot på den grå bar i bunden, hvorfra programafspilningen foregår. Her kan du pause og starte afspilningen samt skippe vilkårligt rundt via tidslinjen.

Vil du se et andet program, går du blot tilbage ved hjælp af pilen øverst i venstre hjørne, hvorefter du fortsætter fra punkt 2 i vejledningen.

Sådan streamer du DRs kanaler live til din Chromecast

Åben menuen ved at trykke på ikonet øverst i venstre hjørne, og tryk herefter på menupunktet Live. Du bliver nu præsenteret for listen af DRs kanaler.



Tryk på Chromecast-ikonet øverst i højre hjørne for at tilslutte appen til

din Chromecast.

I højre side af hver kanalbjælke er der et Chromecast-ikon. Klik på ikonet ud for den kanal du gerne vil se. Den valgte kanal bliver nu streamet live til dit TV. For mere information om, hvilke udsendelser der kommer efter den igangværende udsendelse, tryk da på programnavnet, og få vist en drop-down med kommende udsendelser på kanalen.

Opbygning af DR Cast

Forsiden

Når man åbner appen, bliver man præsenteret for tre sorteringer af DRs programmer, nemlig Udvalgte, Mest sete og Nyheder. Alle tre sorteringer er træk for forsiden på DR TV, der er opdelt i Udvalgte, Mest sete, og Nyheder- Se seneste.

Menuen

Menuen får du frem ved at trykke på det lille firkantede ikon øverst i venstre hjørne. Herigennem kan du finde resten af DR TVs indhold under forskellige sorteringer, eksempelvis ved at se programlisten igennem ud fra alfabetisk rækkefølge.

Fejlmeddelelser

DR Cast er stadig under udvikling, og der kan derfor godt opstå fejl under brug. Undertegnede har dog brugt appen uge, hvor det kun har været nødvendigt at genstarte appen enkelte gange.